[{"text_idx": "#000004", "text": "SectorauBwyd a DiodGwyddor BywydEconomi Gylchol"}, {"text_idx": "#000005", "text": "Bwyd a DiodGwyddor BywydEconomi Gylchol"}, {"text_idx": "#000007", "text": "Beth sy\u2019n gwneud hysbyseb swydd dda?"}, {"text_idx": "#000008", "text": "Mae hysbyseb swydd yn ffordd dda o ddenu\u2019r dalent orau. Gan ddefnyddio\u2019r un egwyddorion marchnata, bydd angen i\u2019ch hysbyseb swydd gael ei drafftio gyda\u2019ch cynulleidfa mewn golwg a bydd angen iddi werthu eich busnes ac amlygu\u2019r manteision. Mae hysbyseb swydd dda yn glir ac yn gryno ac yn ennyn diddordeb y gynulleidfa. Peidiwch a\u0302 chamgymryd hysbyseb swydd gyda disgrifiad swydd \u2013 gall ddisgrifiad swydd fod yn llawer mwy manwl, tra bod eich hysbyseb swydd yn tynnu sylw."}, {"text_idx": "#000009", "text": "Yn o\u0302l ymchwil gan Ladders, roedd yr amser cyfartalog i benderfynu ar addasrwydd swydd yn 49.7 eiliad pan nad oedd y swydd yn addas, a 76.7 eiliad pan oedd hi yn addas. Felly, mae treulio amser i ddrafftio hysbyseb swydd ddiddorol yn hanfodol i ddod o hyd i ymgeiswyr posibl sy\u2019n addas ar gyfer eich ro\u0302l."}, {"text_idx": "#000010", "text": "Dyma\u2019ch cyfle cyntaf i ddal sylw talent newydd. Dylai\u2019r teitl ddisgrifio ro\u0302l y swydd yn glir er mwyn gwneud hi\u2019n hawdd i\u2019r darllenwyr asesu eu haddasrwydd ar gyfer y ro\u0302l. Ceisiwch osgoi defnyddio teitlau swyddi mewnol neu acronymau sy\u2019n benodol i\u2019ch busnes, defnyddiwch deitlau o safon diwydiant. Yn bwysicaf oll, gwnewch yn siw\u0302r ei fod yn chwiliadwy drwy ddefnyddio termau y byddai\u2019ch ymgeisydd delfrydol yn chwilio amdanynt."}, {"text_idx": "#000011", "text": "Defnyddiwch yr adran hon i gynnwys manylion allweddol sy\u2019n trosglwyddo gwybodaeth bwysig yn gyflym i ddarpar ymgeiswyr. Gwnewch yn siwr eich bod yn crybwyll y band cyflog i osgoi gwastraffu amser ymgeiswyr. Disgrifiwch lefel y ro\u0302l; a yw\u2019n swydd lefel mynediad neu\u2019n lefel uwch? Bydd hyn yn galluogi ymgeiswyr i ddeall yn gyflym a yw\u2019r ro\u0302l yn addas. Nodwch leoliad y ro\u0302l a hefyd os yw\u2019n ro\u0302l yn y swyddfa, yn gweithio o gartref, neu hyd yn oed gweithio\u2019n hyblyg. Mae\u2019n syniad da nodi\u2019r dyddiad cau ar gyfer ceisiadau er mwyn helpu\u2019r darpar ymgeisydd i ddeall y brys."}, {"text_idx": "#000012", "text": "Rhowch drosolwg byr o\u2019r busnes i\u2019r ymgeisydd posibl. Peidiwch a\u0302 defnyddio copi marchnata cyffredinol \u2013 gwnewch hwn yn berthnasol i bob ro\u0302l. Dylai\u2019r adran hon ennyn diddordeb yr ymgeisydd posibl, felly gwnewch hi\u2019n fyr ac yn fachog wrth sicrhau ei bod yn llawn gwybodaeth. Nodwch weledigaeth ac amcanion eich busnes i ddangos eich pwrpas. Eglurwch eich lle yn y farchnad; a ydych yn fusnes newydd cyffrous neu\u2019n arweinydd marchnad sefydledig."}, {"text_idx": "#000013", "text": "Rhowch gyflwyniad byr i\u2019r ro\u0302l, gan egluro\u2019r gweithgareddau allweddol. Nodwch swyddogaeth y ro\u0302l, gyda phwy y byddant yn gweithio\u2019n agos, beth yw prif amcanion y ro\u0302l? Os yw hon yn ro\u0302l newydd yn y busnes, mae\u2019n bwysig nodi hynny hefyd. Ceisiwch ganolbwyntio ar pam y dylai fod gan yr ymgeisydd posibl ddiddordeb yn y ro\u0302l. Disgrifiwch y cyfleoedd a ddaw o fod yn y ro\u0302l."}, {"text_idx": "#000014", "text": "Amlinellwch dasgau penodol sydd ynghlwm a\u0302\u2019r ro\u0302l. Esboniwch ddiwrnod arferol yn y ro\u0302l. Rhestrwch y tasgau dyddiol y byddai gofyn i ddarpar ymgeiswyr eu cwblhau. Gall ormod o wybodaeth fod yn llethol, felly cadwch at y prif flaenoriaethau a\u2019u cysylltu ag amcanion cyffredinol y cwmni. Defnyddiwch bwyntiau bwled i fod yn gryno."}, {"text_idx": "#000015", "text": "Yn yr adran hon nodwch feini prawf a\u2019r rhinweddau yr ydych yn chwilio amdanynt mewn darpar ymgeisydd. Nodwch y sgiliau a\u2019r galluoedd penodol sydd eu hangen. Nodwch eich lefel ddelfrydol o brofiad, ond ceisiwch beidio a\u0302 dieithrio recriwtiaid a allai fod yn addas, er enghraifft, os ydych yn chwilio am berson graddedig diweddar, peidiwch a\u0302 nodi bod angen 5 mlynedd o brofiad perthnasol yn y diwydiant. Os oes angen cymwysterau arnoch i gyflawni\u2019r ro\u0302l i safon uchel, nodwch hynny yma, ond byddwch yn realistig a pheidiwch a\u0302 goramcangyfrif yr hyn sydd ei angen i fod yn llwyddiannus yn y ro\u0302l. Gallwch hefyd ddefnyddio\u2019r adran hon i amlinellu\u2019r math o berson a fyddai\u2019n siwtio\u2019ch sefydliad \u2013 mae hwn hefyd yn gyfle i ddangos y gwerthoedd a\u2019r diwylliant o fewn y busnes fel y gall darpar ymgeiswyr benderfynu os yw\u2019ch sefydliad yn addas."}, {"text_idx": "#000016", "text": "Yn fwy nag erioed, mae ymgeiswyr am wybod os oes yna fuddion. Mae gwaith bellach yn fwy nag arian yn unig gyda nifer o ymgeiswyr am wybod sut y gall eu cyflogwyr eu cefnogi mewn cydbwysedd rhwng bywyd a gwaith. Ydych chi\u2019n cynnig unrhyw fuddion unigryw? A oes gennych unrhyw gynlluniau ar waith i gefnogi lles? Ydych chi\u2019n cynnig cyfleoedd dysgu a hyfforddi? Mae angen i\u2019r hysbyseb swydd werthu\u2019r buddion i ddarpar ymgeiswyr."}, {"text_idx": "#000017", "text": "Yn bwysicaf oll, gorffennwch gyda galwad clir i weithredu. Meddyliwch am y broses o ymgeisio gan mai dyma argraff gyntaf eich darpar recriwtiaid o\u2019ch busnes. Os yw eich proses ymgeisio yn rhy gymhleth ac yn cymryd llawer o amser, gall fod yn anneniadol. Cadwch hi mor syml a\u0302 phosib. Dylech ddefnyddio\u2019r adran hon i egluro\u2019r camau nesaf yn glir. A oes angen i ymgeiswyr anfon CV a llythyr eglurhaol, neu lenwi ffurflen? Nodwch y dyddiad cau ar gyfer ceisiadau, a rhowch fanylion cyswllt ar gyfer unrhyw gwestiynau."}, {"text_idx": "#000018", "text": "Clowch drwy egluro beth fydd y camau nesaf, pryd y cynhelir cyfweliadau a pha fformat y byddant yn ei gymryd."}, {"text_idx": "#000019", "text": "Nawr bod gennych chi hysbyseb swydd glir, ddeniadol a phroffesiynol, mae\u2019n rhaid sicrhau bod ymgeiswyr yn dod o hyd i\u2019r hysbyseb. Meddyliwch am y math o ro\u0302l ydyw ac ystyriwch y sianeli mwyaf perthnasol i gyrraedd eich cynulleidfa. Dyma rai ffyrdd o farchnata eich hysbyseb swydd:"}, {"text_idx": "#000020", "text": "Eich Gwefan: Postiwch eich hysbyseb swydd ar eich gwefan eich hun. Os nad oes gennych chi dudalen benodol ar gyfer gyrfaoedd neu swyddi gwag, rhowch hi ar eich adran newyddion. Gwnewch yn siw\u0302r eich bod yn cofio dileu\u2019r hysbyseb swydd unwaith y bydd y dyddiad cau wedi bod.Cyfryngau Cymdeithasol:Postiwch ddolen i\u2019ch hysbyseb swydd ar eich sianeli cyfryngau cymdeithasol. Defnyddiwch hashnodau perthnasol i gyrraedd cynulleidfaoedd perthnasol. Gwnewch yn weledol trwy gynnwys graffeg wedi\u2019i frandio. Gallwch hefyd dagio rhanddeiliaid perthnasol a gofyn iddynt rannu gyda\u2019u rhwydweithiau. Mae Linkedin yn llwyfan gwych ar gyfer rhwydweithio. Anogwch y staff presennol i rannu\u2019ch post a\u0302\u2019u rhwydweithiau personol.Atgyfeiriadau gan randdeiliaidRhannwch eich post gyda\u2019ch ti\u0302m, eich partneriaid ac unrhyw randdeiliaid perthnasol eraill a gofynnwch iddynt ei rannu a\u0302\u2019u rhwydweithiau eu hunain. Mae staff hapus a bodlon yn eiriolwyr gwych i\u2019ch busnes.Prifysgolion Os ydych yn recriwtio ar gyfer ro\u0302l raddedig neu ar gyfer ymgeisydd a\u0302 chymwysterau penodol, cysylltwch a\u0302 Phrifysgolion lleol er mwyn iddynt fedru postio i\u2019w sianeli perthnasol.Grwpiau cymunedol lleol Gall bostio eich hysbyseb swydd mewn grwpiau cymunedol lleol fod yn ffordd wych o ddenu talent leol.Safleoedd swyddiMae yn lawer o safleoedd swyddi ar-lein gyda\u2019r rhan fwyaf yn codi ffi. Mae hwn yn opsiwn da os ydych yn cael trafferth dod o hyd i\u2019ch ymgeisydd delfrydol. Byddwch yn barod i dderbyn nifer fawr o geisiadau!Asiantaethau recriwtio Asiantaethau recriwtio yw\u2019r opsiwn drutaf, ond efallai byddai defnyddio cwmni allanol yn fuddiol, yn enwedig ar o\u0302l pwyso a mesur eich costau amser. Gallant hefyd fod yn fwy effeithlon os ydych yn chwilio am ymgeiswyr o ddiwydiant penodol."}, {"text_idx": "#000021", "text": "Mae ein ti\u0302m profiadol yn cynnwys ystod eang o arbenigwyr sydd wedi gweithio ar draws sectorau i drawsnewid prosesau gweithredol. O weithwyr AD proffesiynol i gynghorwyr cynllun ffatri a pheiriannau medrus Darllenwch mwy"}, {"text_idx": "#000022", "text": "Digwyddiad: Datblygu bwydydd iach a chynaliadwy: Bwydydd ar gyfer y dyfodol"}, {"text_idx": "#000027", "text": "Tanysgrifiwch i'n cylchlythyr i gael diweddariadau rheolaidd a newyddion am ddigwyddiadau gan BIC Innovation"}, {"text_idx": "#000028", "text": "Sign up to our newsletter and be the first to hear about news and events from BIC Innovation"}]